तंवर ने डीसी को भेजा पत्र, कांग्रेस का नाम खराब करने वालों पर कार्रवाई के लिए लिखा
हरियाणाप्रदेशकांग्रेस कमेटी के प्रदेशाध्यक्ष डाॅ. अशोक तंवर की ओर से प्रदेश के सभी जिला उपायुक्तों को पत्र भेजकर कांग्रेस के नाम का दुरुपयोग करके फायदा लेने वाले कांग्रेसियों से सचेत रहने को कहा है। इतना ही नहीं तंवर ने इस पत्र के माध्यम से डीसी से आग्रह किया है कि वह कांग्रेस के नाम पर लोगों को धमकाने या हड़काने वाले लोगों पर एक्शन लेने में जरा भी देर करें। इस बात की जानकारी मार्केट कमेटी के पूर्व चेयरमैन जेडी सिंह ने दी। कैंट में पत्रकारों को संबोधित करते हुए जेडी सिंह ने कहा कि कांग्रेस के प्रदेश मुखिया डाॅ. अशोक तंवर ने प्रदेश भर के जिला उपायुक्तों को लिखित में पत्र भेजे हैं। जिसमें उन्होंने कहा कि जिला और ब्लाक स्तर की सभी कार्यकारिणियों भंग हैं। यदि कोई भी व्यक्ति अपने आप को जिले या ब्लाक का पदाधिकारी बनाकर अधिकारियों पर दबाव बनाता है या परिचय देता है तो उसकी बातों में आएं। कार्यकर्ता यदि काेई कार्यक्रम करना चाहते हैं तो पार्टी से उनकी सदस्यता को सत्यापित कर लिया जाए। कई सरकारी कार्यक्रमों में भी कुछ लाेग स्वयं को कांग्रेसी बता देते हैं। जेडी ने बताया कि 7 मार्च को चंडीगढ़ में होने वाले विधानसभा के घेराव में कार्यकर्ता भारी संख्या में पहुंचेंगे। बताया ये भी जा रहा है कि कांग्रेस का प्रदेश संगठन अब कार्यकर्ताओं की सूची भी तैयार कर रहा है जिससे अपने और परायों की पहचान हो सके।
hin_Deva hin_Deva